ธปท.คุมเข้มห้ามดูดคนในบริหารแบงก์
ธปท.คุมเข้มห้ามผู้อำนวยการอาวุโส ผู้ช่วยผู้ว่าการที่ออกจาก ธปท.ไม่ถึง 1 ปี ไปทำงานกับธนาคารพาณิชย์
9 ม.ค. 2555

ธปท.คุมเข้มห้ามผู้อำนวยการอาวุโส ผู้ช่วยผู้ว่าการที่ออกจาก ธปท.ไม่ถึง 1 ปี ไปทำงานกับธนาคารพาณิชย์
นายสมบูรณ์ จิตเป็นธมผู้อำนวยการอาวุโส ฝ่ายนโยบายความเสี่ยง ธนาคารแห่งประเทศไทย (ธปท.) ออกประกาศหลักเกณฑ์ต้องห้ามในการแต่งตั้งกรรมการ ผู้จัดการ ผู้มีอำนาจในการจัดการ หรือที่ปรึกษาของสถาบันการเงิน โดยอาศัยอำนาจตามพระราชบัญญัติ (พ.ร.บ.) ธุรกิจสถาบันการเงิน พ.ศ. 2551 ห้ามมิให้อดีตพนักงาน ธปท.ในตำแหน่งผู้อำนวยการขึ้นไป และผู้บริหารส่วน ในส่วนงานที่สามารถล่วงรู้ข้อมูลของกิจการสถาบันการเงินที่พ้นจากสภาพการเป็นพนักงานไปไม่ถึง 1 ปี ไปดำรงตำแหน่งผู้บริหารในสถาบันการเงิน
ข้อห้ามดังกล่าวเป็นการประกาศเพิ่มเติมขึ้นมาจากเดิมที่ห้ามเฉพาะอดีตผู้บริหารระดับผู้ช่วยผู้ว่าการ เพราะบุคคลเหล่านี้อาจมีอิทธิพลอันอาจแทรกแซงการปฏิบัติงานของพนักงาน ธปท.ได้ และเพื่อให้มีธรรมาภิบาล
หลักเกณฑ์ดังกล่าวจะใช้กำหนดเฉพาะคุณสมบัติของผู้บริหารในสถาบันการเงินที่จดทะเบียนในประเทศไทย หรือธนาคารพาณิชย์ในประเทศเท่านั้น ยกเว้นตำแหน่งกรรมการของธนาคารต่างประเทศที่มีสาขาในไทย มีผลบังคับตั้งแต่วันที่ 15 ธ.ค. 2554